এই রিপোর্ট তৈরি করার জন্য পার্বত্য চট্টগ্রামের বিভিন্ন আনাচে কানাচে ঘুরে আর সেখানকার সাধারণ মানুষের সাথে কথা বলে এবং তাদের সাথে মিশে আমার মনে হয়েছে যে সাধারণ পাহাড়িরা অত্যন্ত সহজ সরল এবং বন্ধুভাবাপন্ন। কিন্তু কতিপয় স্বার্থান্বেষী মহল নিজের স্বার্থ চরিতার্থ করার জন্য পাহাড়ে অশান্তির পরিবেশ তৈরি করে রেখেছে। সাধারণ পাহাড়িদের মাথার ঘাম পায়ে ফেলে অর্জিত উপার্জনের টাকা চাঁদাবাজি করে পকেট ভরানোই এদের মূল উদ্দেশ্য। সে লক্ষ্যে তারা পাহাড়ে অশান্তির নৈরাজ্য সৃষ্টি করে রাখছে। পাহাড়ের মূল সমস্যা এটাই।